प्लासी का पहला युद्ध
आधुनिक भारत के इतिहास में प्लासी युद्ध का अत्यंत महत्व है। इस युद्ध के द्वारा ईस्ट इण्डिया कम्पनी ने बंगाल के नवाब सिराजुददौला को पराजित कर बंगाल में ब्रिटिश साम्राज्य की नींव डाली। इस लिए इस युद्ध को भारत के निर्णायक युद्धों में विशिष्ट स्थान उपलब्ध है।
नजफ़गढ़ की लड़ाई
नजफ़गढ़ की लड़ाई १८५७ के प्रथम भारतीय स्वतन्त्रता संग्राम के दौरान हुई एक लड़ाई थी। यह दिल्ली की घेराबंदी की एक सहायक घटना थी। बख्त खान के नेतृत्व में भारतीयों की एक बड़ी सेना ने दिल्ली को घेरने आ रही ब्रिटिश सेना पर पीछे से हमला करने का निश्चय किया। उन्हें रोकने के लिए ब्रिटिश सेना की भी एक टुकड़ी आगे बढ़ी। दिल्ली से लगभग १८ मील (२९ किलोमीटर) दूर स्थित नजफ़गढ़ में दोनों का सामना हुआ, जहाँ भारतीय सैनिकों को करारी हार का सामना करना पड़ा। इस संग्राम में अंग्रेज़ों की यह पहली जीत थी।